Проект!
Д О Г О В О Р
ЗА ВЪЗЛАГАНЕ НА ОБЩЕСТВЕНА ПОРЪЧКА
Днес, …………………... 2016 г., в гр. Златарица, на основание чл. 20, ал. 3, т. 1 от Закона за обществените поръчки между:

ОБЩИНА ЗЛАТАРИЦА, със седалище и адрес на управление гр. Златарица, област Велико Търново, ул. „Стефан Попстоянов” № 22, ЕИК: 000133778, представлявана от Пенчо Василев Чанев – кмет на Община Златарица и Диана Тодорова Тодорова -  главен счетоводител, упълномощено лице по чл.13, ал. 3, т. 3 от ЗФУКПС, наричана по-долу ВЪЗЛОЖИТЕЛ, от една страна,

и от друга страна

…………………………………, със седалище и адрес на управление: …………………………………., ЕИК: ……………………….., представлявано от ……………………………………., в качеството на ………………………….., наричан по-долу ИЗПЪЛНИТЕЛ,

се подписа настоящият договор за следното:
І. ПРЕДМЕТ НА ДОГОВОРА

           Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши на свой риск, при условията на настоящия договор и срещу възнаграждение следното: „Основен ремонт /ОР/ на сграда Общинска администрация, гр. Златарица, ул. „Ст. Попстоянов“ № 22“ и „ Основен ремонт /ОР/ на сграда общинска собственост, гр. Златарица,   ул. „Ст. Попстоянов“ № 1“ съгласно приложените към настоящия договор техническо и ценово предложение на ИЗПЪЛНИТЕЛЯ.
Чл. 2. Мястото на изпълнение на договора е сградата на Общинска администрация с адрес: гр. Златарица, ул. „Стефан Попстоянов“ № 22“ и сграда общинска собственост с адрес: гр. Златарица,   ул. „Стефан Попстоянов“ № 1.
ІІ. СРОКОВЕ ЗА ИЗПЪЛНЕНИЕ НА ДОГОВОРА

Чл.3. Срокът за изпълнение на настоящия договор е до 15.12.2016 година. Договорът се счита за приключен след приемане на обектите и подобектите съгласно чл.11 от същия  и извършено плащане.

ІІІ. ЦЕНИ И НАЧИН НА ПЛАЩАНЕ

Чл.4. (1) Общата стойност за извършване на основните ремонти е в размер на …….......... (………………………………………………………..) лева без ДДС или …….......... (………………………………………………………..) лева с ДДС, от които: 
за Обект 1: „Основен ремонт /ОР/ на сграда Общинска администрация гр. Златарица, ул. „Ст. Попстоянов“ № 22  -  ………………. (цифром и словом) лева без ДДС или ………………….(цифром и словом) лева с ДДС

и за Обект 2: „Основен ремонт /ОР/ на сграда общинска собственост гр. Златарица, ул. „Ст. Попстоянов“ № 1  -  ………………. (цифром и словом) лева без ДДС или ………………….(цифром и словом) лева с ДДС.
Горепосочените цени без ДДС са крайни за ИЗПЪЛНИТЕЛ, нерегистриран по ЗДДС към момента на подписване на договора за възлагане на обществената поръчка и последваща регистрация не ги променя.

(2) Цената по предходната алинея е за цялостното извършване на основните ремонти, включително цената на вложените материали, извършени работи и разходите за труд, механизация, енергия, складиране и други подобни, както и печалбата на ИЗПЪЛНИТЕЛЯ.

(3) ВЪЗЛОЖИТЕЛЯТ превежда по банкова сметка на ИЗПЪЛНИТЕЛЯ аванс в размер на 40 /четиридесет/ % от стойността на договора, в срок до 5 /пет/ работни дни  след подписване на настоящия договор, предаване на строителната площадка с протокол и представена оригинална фактура за съответното плащане.

(4) ВЪЗЛОЖИТЕЛЯТ разплаща на ИЗПЪЛНИТЕЛЯ до /60%/ от извършените дейности/СМР в срок до 10 /десет/ работни дни след подписване на протокол за приемане на действително извършените основни ремонти и издаване на оригинална фактура за съответното плащане.


Чл. 5. Единичните цени на отделните видове работи са определени в Количествено стойностните сметки, неразделна част от Ценовото предложение за изпълнение на поръчката на ИЗПЪЛНИТЕЛЯ. Същите не търпят промени за срока на валидност на договора.


Чл.6. Плащанията по настоящия договор ще се извършват по банков път, по сметка посочена от ИЗПЪЛНИТЕЛЯ.
ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.7. ИЗПЪЛНИТЕЛЯ има право да получи уговореното в настоящия договор възнаграждение. 

Чл.8. (1) ИЗПЪЛНИТЕЛЯТ се задължава:

1. да изпълни договорените  основни ремонти качествено и в срок ;

2. да координира пряко цялостния процес на строителство в съответствие с:
-  техническата спецификация, както и с техническото и ценово предложения на ИЗПЪЛНИТЕЛЯ;
- действащата нормативна уредба в Република България;


- указанията на лицето осъществяващо контрол на строителните дейности от страна на ВЪЗЛОЖИТЕЛЯ.
3. да спазва изискванията по охрана и безопасност на труда, пожарна безопасност, противопожарните строително – технически норми на обекта и безопасност на движението;


4. да осигури със свои сили и средства доставката на необходимите за обекта материали, инвентар и механизация;

5. да отговаря за вредите, причинени от него или негови служители, при изпълнение на настоящия договор, доколкото те не се дължат на причина, за която той не отговаря;

6. да предостави на ВЪЗЛОЖИТЕЛЯ възможност да извършва контрол по изпълнението на работите на обектите;

7. своевременно да информира ВЪЗЛОЖИТЕЛЯ за всички пречки, възникнали при/и по повод изпълнението на договора, както и да предоставя текуща информация изисквана от ВЪЗЛОЖИТЕЛЯ;

8. да уведомява ВЪЗЛОЖИТЕЛЯ за извършени дейности/СМР, които подлежат на закриване, и чието качество и количество  не могат да бъдат установени по късно;

9. да отстрани за своя сметка, без допълнително заплащане, всички допуснати дефекти, недостатъци и отклонения в изпълнените от него работи, констатирани от ВЪЗЛОЖИТЕЛЯ;

10. да предпазва от повреди всички съществуващи комуникации /водопроводи, канализации, електрически мрежи и съоръжения/, разположени в обхвата на извършваните основни ремонти. Ако някои от тях бъдат повредени при изпълнение на работите по Договора, ИЗПЪЛНИТЕЛЯТ е длъжен със собствени сили и средства незабавно да ги възстанови в първоначалния им вид, така че същите да могат да изпълняват функциите си;

11. да предаде на ВЪЗЛОЖИТЕЛЯ всички съставени по време на строителството актове и протоколи, съставена документация и всички други документи, свързани с изпълнение на договора.

12. след изпълнение на договора да почисти и отстрани от обекта цялата своя механизация, съоръжения, излишни материали, отпадъци, да възстанови околното пространство.

(2) ИЗПЪЛНИТЕЛЯТ е длъжен да извърши основните ремонти с грижата на добрия търговец, като спазва предвиденото в техническата документация и изискванията на строителните, техническите и технологичните правила и нормативи за съответните дейности.

(3) ИЗПЪЛНИТЕЛЯТ е длъжен да влага в строителството висококачествени материали и строителни изделия, както и да извърши качествено основните ремонти. 

 (4) ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършване на основните ремонти е допуснал отклонения от изискванията предвидени в техническата документация, или е нарушил императивни разпоредби на нормативните актове.


Чл.9. ИЗПЪЛНИТЕЛЯТ е длъжен да спазва законовите изисквания, свързани със строителството, включително относно опазването на околната среда и безопасността на строителните работи. 

V.ПРАВА И ЗАДЪЛЖЕНИЯ НА ВЪЗЛОЖИТЕЛЯ


Чл.10.(1) ВЪЗЛОЖИТЕЛЯТ се задължава:

1.лда осигури свободен достъп на ИЗПЪЛНИТЕЛЯ до обектите.

2. да упражнява чрез свои представители  контрол върху изпълняваните основни ремонти.

3. да съдейства за изпълнението на договорените основни ремонти, като своевременно решава всички технически проблеми, възникнали в процеса на работа.

4. да приеме в срок изпълнените основни ремонти.

5. да заплати в договорените срокове и при условията на договора дължимите суми на ИЗПЪЛНИТЕЛЯ.

6. да отменя и възлага допълнителни строителни работи в процеса на изпълнението, при доказана необходимост;
7.  да  приеме извършената съгласно договора работа;
8.  да предостави необходимите данни, сведения и техническа документация, с които разполага за изпълнението на обекта, вкл: проекти, чертежи, актове и др., и да оказва пълно съдействие за осъществяване на дейностите, предмет на договора;
9. да се явява за подписването на протоколи след надлежна покана от страна на ИЗПЪЛНИТЕЛЯ;

10. да уведомява ИЗПЪЛНИТЕЛЯ писмено  за установени в гаранционния срок недостатъци.


(2) ВЪЗЛОЖИТЕЛЯТ има следните права:

  1. да изисква изпълнението на настоящия договор;

  2. да изисква и получава пълна текуща информация за хода на работата;

  3. ако при изпълнение на предмета на договора ИЗПЪЛНИТЕЛЯТ се е отклонил от работата или изпълнената работа има недостатъци, ВЪЗЛОЖИТЕЛЯТ може да иска поправяне на работата в даден от него подходящ срок, без да заплаща разходите необходими за поправката;
  4. да откаже заплащането на видове строителни работи от основните ремонти при констатиране по съответния ред на недостатъци, пропуски, отклонения, нарушения на технологията на изпълнените или влагане на некачествени материали. 

(3) ВЪЗЛОЖИТЕЛЯТ не носи отговорност за вредите, причинени от ИЗПЪЛНИТЕЛЯ, при изпълнението на предмета на договора, които са пряко и непосредствено свързани с негово или на негови служители действие или бездействие, в резултат на които възникнат:

1. Смърт или злополука на което и да било физическо лице.

2. Загуба или нанесена вреда на каквото и да било имущество в следствие изпълнение предмета на договора, през времетраенето на настоящия договор.

VІ. ПРИЕМАНЕ НА ОБЕКТИТЕ

Чл.11. Обектите и подобектите се считат за окончателно предадени на ВЪЗЛОЖИТЕЛЯ след подписване на приемно – предавателни протоколи от ИЗПЪЛНИТЕЛЯ  и Комисията, назначена от Кмета на Община Златарица за приемане на извършените основни ремонти.


Чл.12. (1) ВЪЗЛОЖИТЕЛЯТ има право да откаже да приеме обектите и подобектите или отделни строителни работи по тях ако открие съществени недостатъци.

(2) Недостатъците се отстраняват от ИЗПЪЛНИТЕЛЯ за негова сметка, като същия дължи неустойка за забавата, поради отстраняването на недостатъците.

VІІ. КОНТРОЛ И УКАЗАНИЯ


Чл.13. (1) ВЪЗЛОЖИТЕЛЯТ може по всяко време да осъществява контрол по изпълнението на настоящия договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.


(2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от възложените работи.

VІІІ. НОСЕНЕ НА РИСКА.


Чл.14. (1) Рискът от случайно погиване или повреждане на извършено строителство, конструкции, материали, строителна техника и други материални активи, намиращи се на обектите по чл.1, независимо чия собственост са тези активи, се носи от ИЗПЪЛНИТЕЛЯ, от момента на предоставянето на обекта за изпълнение на основните ремонти.


(2) ВЪЗЛОЖИТЕЛЯТ носи риска от погиване или повреждане на вече приетите ремонтни работи, освен ако погиването или повреждането е по вина на ИЗПЪЛНИТЕЛЯ или последния е могъл да го предотврати при полагане на дължимата грижа.

ІХ. ГАРАНЦИОННИ УСЛОВИЯ


Чл.15. (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционния срок, който е определен в чл. 20 от Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове  за изпълнени строителни и монтажни работи, съоръжения и строителни обекти.

(2) Гаранционните срокове започват да текат от деня на подписване на приемо - предавателните протоколи по чл.11 от настоящия договор.


(3) ИЗПЪЛНИТЕЛЯТ се задължава да отстранява за своя сметка всички недостатъци, появили се в гаранционните срокове. За появилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 3 /три/ дни след уведомяването, ИЗПЪЛНИТЕЛЯТ съгласувано с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок за своя сметка и без допълнително заплащане.

Х. НЕИЗПЪЛНЕНИЕ. ОТГОВОРНОСТ.


Чл.16. При неизпълнение на задължение по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.


Чл.17. При забава за завършване и предаване на основните ремонти по настоящия договор в уговорените срокове ИЗПЪЛНИТЕЛЯТ дължи неустойка в размер на 0.5 % от общата цена по чл. 4, ал. 1 за всеки просрочен ден, но не повече от 50 % от стойността на договора. 


Чл.18.(1) При лошо или частично изпълнение на предвидените строителни дейности, ИЗПЪЛНИТЕЛЯТ дължи неустойка в размер на 90 /деветдесет/ на сто от стойността на дейностите, които е следвало да бъдат изпълнени точно.


(2) Дължимата неустойка по предходната алинея не лишава ВЪЗЛОЖИТЕЛЯ от възможността да търси други обезщетения и/или да се възползва от други възможности, предоставени му от закона.


(3) Ако недостатъците, констатирани при приемане на основните ремонти или в гаранционните срокове по чл.15 от настоящия договор, не бъдат отстранени в договорения срок или при липса на уговорка – в подходящ срок, ИЗПЪЛНИТЕЛЯТ дължи освен неустойката по ал. 1 от настоящия член и неустойка в удвоения размер на разноските за отстраняване на недостатъците.


(4) При прекратяване по чл. 21, ал. 1, т. 4, ИЗПЪЛНИТЕЛЯТ има право на възнаграждение, съответстващо на частта от извършената работа, приета по съответния ред.


(5) При прекратяване по чл. 21, ал. 1, т. 5 ВЪЗЛОЖИТЕЛЯТ не заплаща на ИЗПЪЛНИТЕЛЯ стойността на всички установени в протоколите некачествено изпълнени работи и вложени некачествени материали и скрити недостатъци.

Чл. 19. ВЪЗЛОЖИТЕЛЯТ има право да приспада начислените по чл. 17 и чл. 18 неустойки от цената за изпълнение на договора, или, от която и да е друга сума, дължима на ИЗПЪЛНИТЕЛЯ по този договор.

ХІ. ФОРСМАЖОРНИ ОБСТОЯТЕЛСТВА

Чл. 20. Страните не носят отговорност за пълно, или частично неизпълнение на договорните си задължения в резултат на форсмажорни обстоятелства. Форсмажорни се считат обстоятелствата, настъпили след подписване на договора в резултат на непредвидими, необратими и неконтролируеми събития, като война, природни бедствия, епидемии, стачки и други.

ХІІ.  ПРЕКРАТЯВАНЕ НА ДОГОВОРА


Чл. 21 (1) Действието на този договор се прекратява:

1. с изпълнение предмета на договора;

2. по взаимно съгласие между страните, изразено в писмена форма;

3. при настъпване на обективна невъзможност за изпълнение на възложената работа;

4. от ВЪЗЛОЖИТЕЛЯ в случай на лошо или частично изпълнение, когато отклонението или недостатъците са толкова съществени, че работата е негодна за нейното договорно или обикновено предназначение, като това се установява с протокол, съставен от  представители на ВЪЗЛОЖИТЕЛЯ и ИЗПЪЛНИТЕЛЯ;

5. от ВЪЗЛОЖИТЕЛЯ при грубо нарушение на технологията за изпълнението на строителните дейности: влагане на некачествени материали, съществени отклонения от поръчката, констатирани на неотстраними дефекти, които застрашават нормалната експлоатация на обекта. Тези вреди се установяват с протокол, съставен от представители на ВЪЗЛОЖИТЕЛЯ и ИЗПЪЛНИТЕЛЯ.


(2) В случай, че работата бъде спряна по обективни причини, които не могат да се вменят във вина на никоя от страните по договора, то неговото действие се прекратява с протокол, съставен от  представители на ВЪЗЛОЖИТЕЛЯ и ИЗПЪЛНИТЕЛЯ. В този случай ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената работа до прекратяване на договора.


Чл. 22 (1) В случай, че ИЗПЪЛНИТЕЛЯ просрочи изпълнението на възложената работа или не извърши основните ремонти по уговорения начин с нужното качество, ВЪЗЛОЖИТЕЛЯ може да развали договора. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира за обезщетение.


(2) ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора.

ХІІІ. ДРУГИ УСЛОВИЯ


Чл. 23. Всички съобщения между страните във връзка с настоящия договор следва да бъдат в писмена форма.


Чл. 24. Всички допълнително възникнали въпроси след подписването на договора и свързани с неговото изпълнение, ще се решават от двете страни в дух на добра воля с двустранни писмени споразумения, които не могат да променят или допълват елементите на договора в нарушение на чл.116 от ЗОП.


Чл. 25. Страните по настоящия договор ще решават споровете, възникнали при и по повод изпълнението на договора или свързани с договора, или с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.


Чл. 26. За неуредените в настоящия договор въпроси се прилагат разпоредбите на действащото законодателство на Република България.


Този договор се състави, подписа и подпечата в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ, всеки  със силата на оригинал.

Неразделна част от Договора са:

Приложение № 1 Техническа спецификация на обществената поръчка на 
ВЪЗЛОЖИТЕЛЯ; 

Приложение № 2 Техническо предложение на ИЗПЪЛНИТЕЛЯ;

Приложение № 3 Ценово предложение на ИЗПЪЛНИТЕЛЯ.

Съгласувал юрист: 

                               /Емилия Иванова/

ЗА ВЪЗЛОЖИТЕЛЯ:                                             ЗА ИЗПЪЛНИТЕЛЯ:

КМЕТ НА ОБЩИНА                                               ………………….................

ЗЛАТАРИЦА : ………………………
            

                            /ПЕНЧО ЧАНЕВ/  
        











ГЛ. СЧЕТОВОДИТЕЛ: …………………..                      

 


/ДИАНА ТОДОРОВА/

